El servei d'autobusos entre Gandia i València s'amplia per compensar les restriccions ferroviàries per la DANA
08 novembre 2024

## El servei d'autobusos entre Gandia i València s'amplia per compensar les restriccions ferroviàries per la DANA08 novembre 2024Última actualització: 08 novembre 2024

![](../gestion/img/65ed5ca2f5a7aca156eae7dcc98f070a502caf49cc23c6cc9eb51d761aefff58.JPG)  
  

El servei d’autobusos entre Gandia i València s’amplia en horaris i frequència per millorar les comunicacions entre estes dos ciutats, davant les restriccions ferroviàries que s’han hagut d’estipular per les inundacions de la DANA. ALSA, empresa concessionària de la Generalitat Valenciana, després d'analitzar les peticions del Consistori de Gandia, reforçarà la connexió a partir del pròxim dilluns.  
D'aquesta manera, de dilluns a divendres seran 17 els autobusos que partisquen des de la terminal d’autobusos de Gandia (darrere de la Renfe) cap a València en diferents horaris. El trajecte finalitzarà a l’estació d’autobusos de València.

La primera de les eixides tindrà lloc a les 6 del matí i l'última, a les 21.55 hores. En sentit contrari, la primera de les 18 eixides diàries serà a les 6 del matí, mentre que l’última serà a les 22.15 hores.

  
Ja el cap de setmana, i partint des de Gandia fins a la capital de província, es contemplen 9 autobusos amb eixides des de les 10.45 fins a les 21.30 hores.  
En el cas del trajecte des de València a Gandia durant dissabte i diumenge, hi haurà set autobusos partint el primer a les 07.30 hores i l'últim a les 19 hores.  
Alguns dels viatges faran parada en Sueca Parc i en Joaquin Sorolla, i altres seran directes.

  
**Com adquirir els bitllets?**

  
Pel que fa a l'adquisició de bitllets, esta es pot fer en [www.alsa.es](http://www.alsa.es). Des d’esta web es podan tramitar els diferents tipus d’abonament.

El Consistori Municipal continua treballant amb l’empresa concessionària per tal de seguir millorant el servei.